రాంచీ: అక్రమ కబేళాలపై కొరడా ఝులిపించిన ఉత్తరప్రదేశ్ ప్రభుత్వం తరహాలోనే జార్ఖండ్ ప్రభుత్వం కూడా చర్యలకు దిగింది. 72 గంటల్లోగా అక్రమ కబేళాలను మూసివేయాలంటూ ఆదేశాలు జారీ చేసింది. పరిశుభ్రత, ప్రజారోగ్యం దృష్ట్యా ఈ నిర్ణయం తీసుకున్నట్టు ఓ అధికార ప్రకటనలో ప్రభుత్వం తెలిపింది. ఈ మేరకు ప్రిన్సిపల్ సెక్రటరీ (హోం) ఎస్.కె.జి.రహతే డిప్యూటీ కమిషనర్లు, సీనియర్ పోలీస్ సూపరింటెండెంట్లు, పోలీస్ సూపరింటెండెంట్లు, మున్సిపాలిటీలకు, గుర్తింపుపొందిన ఏరియా కమిటీలకు ఆదేశాలు జారీ చేశారు. అనుమతుల్లేని కబేళాలను 72 గంటల్లోగా మూసివేసేందుకు పశువధ్యశాలలకు నోటీసులు జారీ చేయాలని, అధికారుల పరిధిలోకి వచ్చే ఏరియాల్లో ఎలాంటి పరిస్థితిల్లోనూ అక్రమ కబేళాలు పనిచేయకుండా కఠిన చర్యలు తీసుకోవాలని ఆ లేఖలో రహతే ఆదేశించారు. అలాగే చట్టబద్ధంగా కబేళాలు నడుపుతున్న వారు పశుసంవర్ధక శాఖ, ఆరోగ్య శాఖ నిర్దేశించిన ప్రమాణాలు, నిబంధనలను తప్పనిసరిగా పాటించాలని కూడా ఆయన పేర్కొన్నారు.
raanchii: akrama kabelalapai korada jhulipinchina uttarapradesh prabhutvam tarahaalone jarkhand prabhutvam kuudaa charyalaku digindi. 72 gantallogaa akrama kabelalanu moosiveyaalantuu aadesaalu jaarii chesindi. parisubhrata, prajaarogyam drishtya ee nirnayam teesukunnattu oo adhikara prakatanalo prabhutvam telipindi. ee meraku prinsipal secretery (homem) es.ke.ji.rahate deputy kamishanarlu, seanier polies suuparintendentlu, polies suuparintendentlu, munsipaalitiilaku, gurtimpupondina aria kamiteelaku aadesaalu jaarii chesaru. anumatulleni kabelalanu 72 gantallogaa moosivesenduku pasuvadhyasaalalaku notisulu jaarii cheyalani, adhikaarula paridhiloki vache ariyaallo elanti paristhitilloonuu akrama kabelalu panicheyakunda kathina charyalu teesukovaalani aa lekhalo rahate aadesinchaaru. alaage chattabaddhamgaa kabelalu naduputunna vaaru pasusamvardhaka saakha, aarogya saakha nirdesinchina pramaanaalu, nibandhanalanu tappanisarigaa paatinchaalani kuudaa aayana perkonnaru.